Azzam Sham

**Muhammad Azzammuddin bin Lop Hisham** atau lebih dikenali sebagai **Azzam Sham** (lahir 29 Jun 1997) ialah seorang penyanyi dan pelakon lelaki Malaysia. Beliau ialah Naib Juara bagi rancangan realiti nyanyian kanak-kanak *[[Idola Kecil]]* musim kedua 2009 dan *Idola Kecil Ultra* pada 2014 di TV9. Pada tahun 2020, Azzam merupakan salah seorang peserta ''Big Stage'' musim ketiga di mana beliau berjaya merangkul gelaran juara.

## Kehidupan awal
Azzam Sham dilahirkan pada 29 Jun 1997. Dibesarkan di Sungai Besi, Kuala Lumpur dan bersekolah di Sekolah Menengah Kebangsaan Sungai Besi, Azzam merupakan anak sulung daripada enam orang adik-beradik kepada pasangan Lop Hisham Piai dan Yusnita Yusop. Adik-beradik beliau ialah Muhammad Azim Ramdan, Intan Noraziean, Siti Nurazwani, Muhammad Azryzham dan Nur Azreen Yusrina. Hobinya ialah menyanyi dan melukis. Semasa melanjutkan pelajarannya di ASWARA dalam Diploma Muzik (Vokal), Azzam berjaya menjadi Pelajar Terbaik Fakulti dan mendapat Anugerah Dekan.

## Kerjaya
Pada usia 12 tahun, Azzam menyertai pertandingan ''Idola Kecil 2'' pada 2009 yang disiarkan di TV9 dan berjaya mara ke peringkat akhir. Di peringkat akhir, Azzam menyanyikan lagu sulungnya yang bertajuk "Kekasihku" dan berjaya mendapat tempat kedua. Pada 2012, Azzam meneruskan kerjayanya dengan menyertai kumpulan The BeeSings yang dianggotai bersama Haqiem Rusli, Fimie Don, Didi Astillah dan Aida Ross. The BeeSings telah berjaya menghasilkan dua single yang bertajuk "Luar Biasa" dan "Pentas Dunia".

Pada tahun 2014, Azzam mengikuti pertandingan *Idola Kecil Ultra* yang mana pertandingan ini menampilkan bekas juara *Idola Kecil* dari musim pertama hingga musim keenam. Dalam pertandingan ini, Azzam sekali lagi berjaya mara ke peringkat akhir dan membawa lagunya sendiri yang bertajuk "Dengar" yang dinyanyi bersama tetamu jemputan Awi Rafael. Azzam berjaya mendapat tempat kedua dan telah menerima Anugerah Idola Ultra Paling Popular.

Azzam juga mengeluarkan beberapa single antaranya single keduanya pada tahun 2015 yang berjudul "Cinta Sejatiku". Selepas itu, pada tahun 2017, Azzam sekali lagi mengeluarkan single ketiganya yang berjudul "Cinta Gila". Azzam juga mempertaruhkan single seterusnya pada Mac 2019 iaitu "Biar Saja" yang menjadi OST *[[Setelah Ku Dimiliki]]*. Lagu duet beliau bersama Ai Wahida yang pertama bertajuk "Selamat Pengantin Baru" dikeluarkan pada Ogos 2019. Pada April 2020, Azzam mempersembahkan lagu duetnya yang terbaharu bersama Sheryl Shazwanie yang bertajuk "Jika Ini Takdirnya". Lagu ini ialah kesinambungan daripada Rusa After Class Series.

Selain bernyanyi, Azzam juga berlakon dalam *Idola Kecil The Series* yang menampilkan peserta-peserta *Idola Kecil* musim 1 dan 2. Azzam juga turut berlakon dalam drama *[[Elly & Epit]]* pada sebanyak dua musim yang disiarkan di Astro Ceria. Beliau juga pernah terlibat dalam bidang lakonan dalam drama siri popular iaitu *Destinasi G4* lakonan bersama Afieq Shazwan, Harris Alif dan Danial Chuer yang ditayangkan di TV9 dan sebuah rancangan pendidikan bersiri popular iaitu *Oh My English! Class of 2015 yang ditayangkan di [[Astro TVIQ]] dan [[Astro Maya HD]].

===Persembahan===

==== *Idola Kecil* (musim 2) ====
Azzam memulakan kerjaya muziknya dalam bidang nyanyian dengan menyertai pertandingan *Idola Kecil* Musim 2 pada 2009. [[Alif Satar]] selaku pengacara dengan juri tetap ialah [[Atilia Haron]]. Di konsert akhir, Azzam menyanyikan lagu sulungnya yang bertajuk "Kekasihku" yang dicipta oleh [[Ajai]] dan lirik oleh Rumie Booty.



==== *Idola Kecil Ultra* ====
Idola Kecil Ultra menampilkan 12 peserta terbaik daripada bekas pemenang Idola Kecil dari musim pertama hingga musim keenam. Ujibakat pertama telah dijalankan pada 26 Mac 2014 dan ujibakat kedua dijalankan pada 29 Mac 2014. Pengacara: [[Alif Satar]]. Antara barisan juri adalah [[Akim Ahmad]], [[Tomok]] dan [[Elfira Loy]]. Di pentas final, Azzam menyanyikan lagunya sendiri yang bertajuk Dengar yang dikompos oleh [[AG Coco]]. Azzam berjaya merebut tempat kedua atau naib johan dalam pertandingan ini.



==== *Big Stage (Musim 3)* ====

Beliau juga merupakan salah seorang peserta [[Big Stage (musim 3)|*Big Stage* musim ketiga]] pada tahun 2020. Beliau telah dinobatkan sebagai Juara Big Stage Musim 3, sekaligus memenangi hadiah wang tunai berjumlah RM100,000.



==Kehidupan peribadi==
Ia telah dihebahkan di media pada awal 2020 bahawa Azzam telah menjalin hubungan cinta dengan penyanyi [[Sheryl Shazwanie]] (yang kemudian menjadi peserta [[Big Stage (musim 2)|*Big Stage* musim kedua]]), namun bersepakat untuk tidak berahsia mengenai hubungan mereka.

Beliau dan Sheryl mengikat tali pertunangan pada 30 September 2021. Pasangan ini berkahwin pada 1 Januari 2022.

Pada 27 November 2022, Azzam dan Sheryl dikurniakan cahaya mata perempuan, Azzalea Safiyya.

==Filemografi==

===Filem===


===Drama===


===Animasi===


===Televisyen===


===Iklan===


===Telefilem===


===Telefilem web===


== Diskografi ==

===Single===
* Kekasihku (2009)
* Luar Biasa (2012)
* Pentas Dunia (2012)
* Dengar (2014)
* Damaikan Rusuh Hati (2015)
* Cinta Sejatiku (2016)
* Cinta Gila (2017)
* Biar Saja (2019)
* Selamat Pengantin Baru (ft. Ai Wahida) (2019)
* Jika Ini Takdirnya (ft. Sheryl Shazwanie) (2020)
* Dikir Joget Cinta (ft. Ai Wahida) (2020)
*[[Cinta Jangan Pergi (Lagu)|Cinta Jangan Pergi]] (2020)
*Baby BamBam (2021)
*Bila Cinta Di Dusta (2021)
*Kembali (ft. Andika) (2022)
*Pusara Kasih (2022) 
*[[Menahan Luka]] (ft. Sheryl Shazwanie) (2022) 
*Jesnita (ft. Ariff Bahran & Ammar Nobita) (2022)
*Tak Sama (2023)
*Bunga (ft. Ezad Lazim) (2024)
*Derita Jiwa (2024)
*Penantian Luka (2025) Ost [[Mutiara Dalam Debuan Kabus|*Mutiara Dalam Debuan Kabus'']]

## Anugerah

## Rujukan

## Pautan luar
* 
* 
* 
* 
*